proxectonos/corpus_dominio_legal_administrativo_tmp huggingface dataset:
RESOLUCIÓN do 20 de xaneiro de 2022 pola que se dá publicidade dunha encomenda de xestión, para o ano 2022, pola que se encarga ao medio propio empresa Tecnologías y Servicios Agrarios, S.A., S.M.E., M.P. (Tragsatec) o servizo técnico cualificado para o control, xestión e análise de proxectos e actividades relacionadas cos procedementos de avaliación ambiental e coa autorización ambiental integrada.
Consellería de Medio Ambiente, Territorio e Vivenda — III. Outras disposicións — 31/01/2022

Encomenda de xestión:
– Actividade: a encomenda comprende traballos auxiliares de avaliación ambiental estratéxica, de avaliación de impacto ambiental, de tramitación da autorización ambiental integrada, así como traballos auxiliares relacionados coa calidade do solo.
– Natureza e alcance da xestión encomendada: esta encomenda ten natureza intersubxectiva, ao ter a empresa Tecnologías y Servicios Agrarios, S. A., S.M.E., M.P., (Tragsatec) a consideración de medio propio instrumental da Administración segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro de 2014, e de conformidade co disposto nos artigos 45 e 47 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: o período de execución comeza o 1 de xaneiro de 2022, sendo o prazo máximo o 31 de decembro de 2022 ou ata a total execución das unidades orzamentadas.
– Importe e modalidade de financiamento: o importe da encomenda ascende á cantidade dun millón cincuenta e seis mil cincocentos setenta e catro euros con catorce céntimos (1.056.574,14 €) con cargo aos orzamentos da Comunidade Autónoma de Galicia para o ano 2022, aplicación orzamentaria 08.02.541D.640.1.
Santiago de Compostela, 20 de xaneiro de 2022
RESOLUCIÓN do 20 de xaneiro de 2022 pola que se dá publicidade dunha encomenda de xestión, para o ano 2022, pola que se encarga ao medio propio empresa Tecnologías y Servicios Agrarios, S.A., S.M.E., M.P. (Tragsatec) o servizo técnico cualificado para a análise, xestión, planificación e control da xestión de residuos de Galicia.
Consellería de Medio Ambiente, Territorio e Vivenda — III. Outras disposicións — 31/01/2022

Encomenda de xestión:
– Actividade: a encomenda comprende o servizo técnico cualificado para a análise, xestión, planificación e control da xestión de residuos de Galicia.
– Natureza e alcance da xestión encomendada: esta encomenda ten natureza intersubxetiva, ao ter a empresa Tecnologías y Servicios Agrarios, S.A., S.M.E., M.P. (Tragsatec) a consideración de medio propio instrumental da Administración segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro de 2014, e de conformidade co disposto nos artigos 45 e 47 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: o período de execución comenza o 1 de xaneiro de 2022, sendo o prazo máximo o 31 de decembro de 2022 ou ata a total execución das unidades orzamentadas.
– Importe e modalidade de financiamento: o importe da encomenda ascende á cantidade de cincocentos corenta e catro mil oitocentos trinta e oito euros con catro céntimos (544.838,04 €) con cargo aos orzamentos da Comunidade Autónoma de Galicia para o ano 2022, aplicación orzamentaria 08.02.541D.640.1.
Santiago de Compostela, 20 de xaneiro de 2022
RESOLUCIÓN do 20 de xaneiro de 2022 pola que se dá publicidade dunha encomenda de xestión, para o ano 2022, pola que se encarga ao medio propio empresa Tecnologías y Servicios Agrarios, S.A., S.M.E., M.P. (Tragsatec) o servizo técnico cualificado para a predición e difusión climatolóxica, o seguimento do estado químico e ecolóxico das augas, o control da calidade do aire e o cambio climático.
Consellería de Medio Ambiente, Territorio e Vivenda — III. Outras disposicións — 31/01/2022

1. Encomenda de xestión:
– Actividade: a encomenda comprende o servizo técnico cualificado para a predición e difusión climatolóxica, o seguimento do estado químico e ecolóxico das augas, o control da calidade do aire e o cambio climático.
– Natureza e alcance da xestión encomendada: esta encomenda ten natureza intersubxetiva, ao ter a empresa Tecnologías y Servicios Agrarios, S. A., S.M.E., M.P. (Tragsatec) a consideración de medio propio instrumental da Administración segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro de 2014, e de conformidade co disposto nos artigos 45 e 47 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: o período de execución comeza o 1 de xaneiro de 2022, sendo o prazo máximo o 31 de decembro de 2022 ou ata a total execución das unidades orzamentadas.
– Importe e modalidade de financiamento: o importe da encomenda ascende á cantidade de dous millóns setecentos dezasete mil seiscentos sesenta e nove euros con dez céntimos (2.717.669,10 €) con cargo aos orzamentos da Comunidade Autónoma de Galicia para o ano 2022, aplicación orzamentaria 08.02.541D.640.1.
Santiago de Compostela, 20 de xaneiro de 2022
RESOLUCIÓN do 20 de xaneiro de 2022 pola que se dá publicidade dunha encomenda de xestión, para o ano 2022, pola que se encarga ao medio propio empresa Tecnologías y Servicios Agrarios, S.A., S.M.E., M.P. (Tragsatec) o servizo técnico cualificado para o asesoramento xurídico, económico e de información ambiental en materia de calidade ambiental e cambio climático.
Consellería de Medio Ambiente, Territorio e Vivenda — III. Outras disposicións — 31/01/2022

1. Encomenda de xestión:
– Actividade: a encomenda comprende o servizo técnico cualificado para o asesoramento xurídico, económico e de información ambiental en materia de calidade ambiental e cambio climático.
– Natureza e alcance da xestión encomendada: esta encomenda ten natureza intersubxectiva, ao ter a empresa Tecnologías y Servicios Agrarios, S.A., S.M.E., M.P. (Tragsatec) a consideración de medio propio instrumental da Administración segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro de 2014, e de conformidade co disposto nos artigos 45 e 47 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: o período de execución comeza o 1 de xaneiro de 2022, sendo o prazo máximo o 31 de decembro de 2022 ou ata a total execución das unidades orzamentadas.
– Importe e modalidade de financiamento: o importe da encomenda ascende á cantidade de seiscentos sesenta e oito mil douscentos cincuenta euros con cincuenta e sete céntimos (668.250,57 €) con cargo aos orzamentos da Comunidade Autónoma de Galicia para o ano 2022, aplicación orzamentaria 08.02.541D.640.1.
Santiago de Compostela, 20 de xaneiro de 2022
EXTRACTO da Resolución do 22 de xullo de 2022 pola que se dá publicidade do Acordo do Consello de Dirección que aproba as bases reguladoras das axudas ao investimento para infraestruturas locais (programa Infraestruturas estratéxicas abertas), promovidos por grandes empresas galegas, e se procede á súa convocatoria en réxime de concorrencia competitiva (código de procedemento IG408D).
Instituto Galego de Promoción Económica — III. Outras disposicións — 09/08/2022

BDNS (Identif.): 642849.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro.
Beneficiarias
Poderán ser beneficiarias destas axudas as sociedades mercantís con domicilio social ou centro de actividade en Galicia, coa forma xurídica de Sociedade Limitada ou Sociedade Anónima que excedan a definición de peme, segundo a definición establecida pola Comisión Europea no anexo I do Regulamento (UE) nº 651/2014.
Ademais, deberán cumprir os seguintes requisitos:
a) Que proxecten levar a cabo un investimento nunha infraestrutura subvencionable en territorio galego.
b) Que acheguen para o proxecto de infraestrutura unha contribución financeira exenta de calquera tipo de apoio público de, polo menos, un 40 % dos investimentos subvencionables, sexa mediante recursos propios ou mediante financiamento externo.
c) Que teñan sede social ou algún centro de actividade en Galicia.
Segundo.
Obxecto
As axudas concédense en réxime de concorrencia competitiva e teñen por obxecto apoiar a posta en marcha de proxectos de infraestruturas locais de uso compartido que teñan como finalidade o desenvolvemento da contorna das empresas e os consumidores, e a modernización e desenvolvemento da base industrial, co fin de mellorar a súa competitividade.
Terceiro.
Bases reguladoras
Resolución do 22 de xullo de 2022 pola que se dá publicidade do Acordo do Consello de Dirección que aproba as bases reguladoras das axudas ao investimento para infraestruturas locais (programa Infraestruturas estratéxicas abertas), promovidos por grandes empresas galegas, e se procede á súa convocatoria en réxime de concorrencia competitiva (código de procedemento IG408D).
Cuarto.
Importe
Os créditos dispoñibles para concesións nesta convocatoria aboaranse con cargo á aplicación orzamentaria 06.A1.741A.7706 e polos seguintes importes e distribución plurianual: 100.000 € con cargo ao ano 2022, 2.400.000 € con cargo ao ano 2023 e 2.500.000 € con cargo ao ano 2024.
Quinto.
Prazo de presentación de solicitudes
O prazo de presentación de solicitudes será de dous meses desde o día seguinte ao da publicación da resolución de convocatoria no
Diario Oficial de Galicia
.
Santiago de Compostela, 22 de xullo de 2022
ORDE do 29 de xullo de 2022 pola que se modifica a composición do Consello Social da Universidade de Santiago de Compostela.
Consellería de Cultura, Educación, Formación Profesional e Universidades — II. Autoridades e persoal — 10/08/2022

Mediante a Resolución do 14 de xuño de 2021, fíxose pública a composición dos consellos sociais das universidades do Sistema universitario de Galicia.
A Lei 6/2013, do 13 de xuño, do Sistema universitario de Galicia, establece que o Consello Social estará integrado por un máximo de trinta e unha persoas membros.
O artigo 77.2 da citada Lei 6/2013 establece que son membros natos do Consello Social o/a reitor/a da universidade, o/a secretario/a xeral e o/a xerente da universidade.
Son membros natos do Consello Social o reitor ou a reitora da universidade, o secretario ou a secretaria xeral e o xerente ou a xerente da universidade.
Así mesmo, serán persoas membros do Consello Social un profesor ou unha profesora, un ou unha estudante e un ou unha representante do persoal de administración e servizos, elixidos e elixidas polo Consello de Goberno da universidade de entre os seus membros na forma que determinen os seus estatutos. A duración do mandato dos membros do Consello Social sinalados neste punto será establecida polos estatutos da universidade.
A condición de persoa membro do Consello Social adquírese unha vez cumpridos os requisitos de designación, nomeamento e publicación no Diario Oficial de Galicia, e produce efectos a partir desa data.
Con data do 27 de xullo de 2022, o presidente do Consello Social da Universidade de Santiago de Compostela comunica a designación de Francisco José Fraga López como representante do profesorado, Minia García Angulo como representante de persoal de administración e servizos e Manuel Veiga Cainzos como representante do estudantado no Consello Social da Universidade.
O artigo 77.4 da Lei 6/2013, do 13 de xuño, establece que os acordos de designación de membros do Consello Social lle serán comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
Por todo iso,
Artigo 1
Nomear representante do profesorado no Consello Social da Universidade de Santiago de Compostela a Francisco José Fraga López en substitución de Montserrat Valcárcel Armesto.
Artigo 2
Nomear representante do persoal de administración e servizos no Consello Social da Universidade de Santiago de Compostela a Minia García Angulo en substitución de Fernando Sedano Arnáez.
Artigo 3
Nomear representante do estudantado no Consello Social da Universidade de Santiago de Compostela a Manuel Veiga Cainzos en substitución de Inmaculada Alonso Rodríguez.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 29 de xullo de 2022
RESOLUCIÓN do 21 de xullo de 2022 pola que se dá publicidade das axudas concedidas ao abeiro da Resolución do 20 de xaneiro de 2022 pola que se establecen as bases reguladoras para a concesión, en réxime de concorrencia competitiva, de subvencións ás asociacións de amigos do Camiño de Santiago e outras entidades sen ánimo de lucro que teñan como finalidade a promoción do Camiño de Santiago e a súa peregrinación, e se anuncia a súa convocatoria para o ano 2022 (código de procedemento CT300A).
Axencia Turismo de Galicia — III. Outras disposicións — 04/08/2022

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, así como no artigo 14 das bases reguladoras da convocatoria,
Publicar no
Diario Oficial de Galicia
e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións previstas con cargo á aplicación orzamentaria 05.A2.761A 781.0 , proxecto 2015 00005, cun crédito de 147.867,69 €, que figura no anexo desta resolución, concedidas ao abeiro da Resolución do 20 de xaneiro de 2022 pola que se establecen as bases reguladoras para a concesión, en réxime de concorrencia competitiva, de subvencións ás asociacións de amigos do Camiño de Santiago e outras entidades que teñan como finalidade a promoción do Camiño de Santiago e a súa peregrinación.
Santiago de Compostela, 21 de xullo de 2022
Liña 1. Procedemento CT300A.
Liña 2. Procedemento CT300A.
EXTRACTO da Orde do 26 de xullo de 2022 pola que se establecen as bases reguladoras para a concesión de prazas, en réxime de concorrencia competitiva, de tecnificación e rendemento deportivo para o Centro Galego de Tecnificación Deportiva para a tempada 2022/23, e se procede á súa convocatoria (código de procedemento PR952A).
Vicepresidencia Segunda e Consellería de Presidencia, Xustiza e Deportes — III. Outras disposicións — 04/08/2022

BDNS (Identif.): 642247.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán ser beneficiarias destas axudas as persoas deportistas con nacionalidade española que estean en posesión da licenza deportiva na modalidade para a que presenta a solicitude. Para o grupo de tecnificación deberán pertencer a un club deportivo galego ou SAD dado de alta no Rexistro de Entidades Deportivas de Galicia e estar empadroado nun municipio galego, así como ter promocionado de curso no 2022.
Segundo. Obxecto
Establecer, mediante o procedemento con código PR952A, as bases reguladoras e proceder á convocatoria, en réxime de concorrencia competitiva e con sometemento aos principios de publicidade, obxectividade, transparencia, igualdade, mérito e capacidade, de prazas para o CGTD, co fin de facilitar o adestramento dos deportistas de tecnificación e rendemento, creando un clima de adestramento e convivencia entre deportistas de diferentes especialidades deportivas, fomentando a educación integral dos deportistas que favoreza o seu desenvolvemento persoal e facilitando a mellora do seu rendemento deportivo coa finalidade de alcanzar o máximo nivel competitivo.
Terceiro. Bases reguladoras
Orde do 26 de xullo de 2022 pola que se establecen as bases reguladoras para a concesión de prazas, en réxime de concorrencia competitiva, de tecnificación e rendemento deportivo para o Centro Galego de Tecnificación Deportiva para a tempada 2022/23, e se procede á súa convocatoria (código de procedemento PR952A).
Cuarto. Prazo para presentar as solicitudes
O prazo para presentar as solicitudes será dun mes contado desde o día seguinte ao da publicación desta orde no DOG.
Santiago de Compostela, 26 de xullo de 2022
CORRECCIÓN DE ERROS. Decreto 123/2022, do 23 de xuño, polo que se establece a estrutura orgánica da Consellería de Promoción do Emprego e Igualdade.
Consellería de Promoción do Emprego e Igualdade — I. Disposicións xerais — 03/08/2022

Advertidos erros no citado decreto, publicado no
Diario Oficial de Galicia
número 130, do 8 de xullo de 2022, cómpre efectuar as seguintes correccións:
Na páxina 38915, no artigo 49, onde di «1. Subdirección Xeral do Servicio Público de Emprego de Galicia.», debe dicir: «1. Subdirección Xeral do Servizo Público de Emprego de Galicia».
Na páxina 38916, onde di: «Sección 1ª.
Subdirección Xeral do Servicio Público de Emprego de Galicia
Artigo 50.
Subdirección Xeral do Servicio Público de Emprego de Galicia
1. Baixo a inmediata dependencia xerárquica da persoa titular da Dirección Xeral de Formación para o Emprego e Orientación, a Subdirección Xeral do Servicio Público de Emprego de Galicia levará a cabo as seguintes funcións:», debe dicir: «Sección 1ª.
Subdirección Xeral do Servizo Público de Emprego de Galicia
Artigo 50.
Subdirección Xeral do Servizo Público de Emprego de Galicia
1. Baixo a inmediata dependencia xerárquica da persoa titular da Dirección Xeral de Formación para o Emprego e Orientación, a Subdirección Xeral do Servizo Público de Emprego de Galicia levará a cabo as seguintes funcións:».
DECRETO 136/2022, do 4 de agosto, polo que se dispón que cese María Estrella López-Pardo Pardo como directora xeral de Planificación e Reforma Sanitaria.
Consellería de Sanidade — II. Autoridades e persoal — 05/08/2022

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Sanidade, e logo de deliberación do Consello da Xunta de Galicia, na súa reunión do día catro de agosto de dous mil vinte e dous,
Que cese, por pase a outro destino, María Estrella López-Pardo Pardo como directora xeral de Planificación e Reforma Sanitaria, agradecéndolle os servizos prestados.
Santiago de Compostela, catro de agosto de dous mil vinte e dous
DECRETO 137/2022, do 4 de agosto, polo que se dispón que cese José Flores Arias como xerente do Servizo Galego de Saúde.
Consellería de Sanidade — II. Autoridades e persoal — 05/08/2022

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Sanidade, e logo de deliberación do Consello da Xunta de Galicia, na súa reunión do día catro de agosto de dous mil vinte e dous,
Que cese, por pase a outro destino, José Flores Arias como xerente do Servizo Galego de Saúde, agradecéndolle os servizos prestados.
Santiago de Compostela, catro de agosto de dous mil vinte e dous
ORDE do 20 de xullo de 2022 pola que se dispón o cesamento dun membro do Consello de Administración do Instituto Tecnolóxico para o Control do Medio Mariño de Galicia.
Consellería do Mar — II. Autoridades e persoal — 01/08/2022

A Lei 3/2004, do 7 de xuño, de creación do Instituto Tecnolóxico para o Control do Medio Mariño de Galicia, establece no seu artigo 7 o carácter e a constitución do seu consello de administración, do que forma parte como membro o/a seu/súa secretario/a, que actuará con voz pero sen voto, e correspóndelle á consellería competente en materia de pesca o seu nomeamento, de conformidade co disposto no citado precepto e no artigo 3 do Decreto 41/2005, do 17 de febreiro, do Regulamento do Instituto Tecnolóxico para o Control do Medio Mariño de Galicia.
Polo exposto, en exercicio da facultade atribuída,
O cesamento de Mercedes Rodríguez Moreda como secretaria do Consello de Administración do Instituto Tecnolóxico para o Control do Medio Mariño de Galicia, agradecéndolle os servizos prestados.
Santiago de Compostela, 20 de xullo de 2022
ORDE do 20 de xullo de 2022 pola que se dispón o nomeamento dun membro do Consello de Administración do Instituto Tecnolóxico para o Control do Medio Mariño de Galicia.
Consellería do Mar — II. Autoridades e persoal — 01/08/2022

A Lei 3/2004, do 7 de xuño, de creación do Instituto Tecnolóxico para o Control do Medio Mariño de Galicia, establece no seu artigo 7 o carácter e a constitución do seu consello de administración, do que forma parte como membro o/a seu/súa secretario/a, que actuará con voz pero sen voto, e correspóndelle á consellería competente en materia de pesca o seu nomeamento, de conformidade co disposto no citado precepto e no artigo 3 do Decreto 41/2005, do 17 de febreiro, do Regulamento do Instituto Tecnolóxico para o Control do Medio Mariño de Galicia.
Polo exposto, en exercicio da facultade atribuída,
O nomeamento de Antonio Basanta Fernández como secretario do Consello de Administración do Instituto Tecnolóxico para o Control do Medio Mariño de Galicia.
Santiago de Compostela, 20 de xullo de 2022
DECRETO 138/2022, do 4 de agosto, polo que se nomea xerente do Servizo Galego de Saúde a María Estrella López-Pardo Pardo.
Consellería de Sanidade — II. Autoridades e persoal — 05/08/2022

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Sanidade, e logo de deliberación do Consello da Xunta de Galicia, na súa reunión do día catro de agosto de dous mil vinte e dous,
Nomeo xerente do Servizo Galego de Saúde a María Estrella López-Pardo Pardo.
Santiago de Compostela, catro de agosto de dous mil vinte e dous
EXTRACTO da Resolución do 29 de xullo de 2022 pola que se convocan, por tramitación anticipada, as axudas para a contratación de persoal investigador predoutoral en formación para o exercicio 2023.
Universidade de Vigo — III. Outras disposicións — 03/08/2022

BDNS (Identif.): 639891.
De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode atopar na Base de datos nacional de subvencións (https://www.infosubvenciones.es/bdnstrans/GE/es/convocatoria).
Primeiro.
Persoas beneficiarias
Alumnado matriculado nun programa de doutoramento na Universidad de Vigo que non goce doutras axudas para a formación de persoal investigador e que teña completados 300 créditos ECTS, dos cales polo menos 60 deben ser de formación de estudos oficiais de posgrao. A data de finalización dos estudos debe ser posterior ao 1 de xaneiro de 2020, salvo as excepcións recollidas na base 6.2 da convocatoria.
Terceiro.
Obxecto
O obxecto destas axudas é financiar a formación de dez persoas tituladas integradas en grupos de investigación que estean a realizar a tese de doutoramento na Universidade de Vigo e que, en función da súa capacitación e formación, poidan converterse en novo persoal investigador en formación mediante a formalización dun contrato predoutoral, en calquera área de coñecemento científico, de tres anos de duración, conforme o artigo 21 da Lei 14/2011, do 1 de xuño, da ciencia, a tecnoloxía e a innovación.
Cuarto.
Bases reguladoras
Resolución do 29 de xullo de 2022 pola que se convocan, por tramitación anticipada, as axudas para a contratación de persoal investigador predoutoral en formación para o exercicio 2023.
Quinto.
Contía
A contía total do crédito destinado a estas axudas será de seiscentos oitenta e catro mil setecentos euros (684.700 €), segundo a distribución por anualidades para 2023, 2024, 2025 e 2026 establecida na convocatoria.
Sexto.
Prazo de presentación de solicitudes
Desde o día 1 de setembro ata o 10 de outubro de 2022
Vigo, 29 de xullo de 2022
EXTRACTO da Resolución do 19 de xullo de 2022 pola que se publican os premios á excelencia académica para o estudantado que inicia estudos de mestrado oficial no curso académico 2022/23.
Universidade de Vigo — III. Outras disposicións — 03/08/2022

BDNS (Identif.): 639971.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (https://www.infosubvenciones.es/bdnstrans/GE/es/convocatoria).
Primeiro.
Persoas beneficiarias
Alumnado que está matriculado por primeira vez en estudos de mestrado oficial en centros propios ou en centros adscritos de titularidade pública que imparten titulacións non impartidas en centros propios (Enfermaría en Ourense, Enfermaría en Pontevedra e Enfermaría no Meixoeiro) no curso 2022/23.
Segundo.
Obxecto
Os premios teñen por obxecto incentivar a cultura do mérito e a excelencia, a través do recoñecemento ao estudantado cos mellores resultados académicos nos estudos previos ao seu ingreso nos estudos de mestrado oficial da Universidade de Vigo.
Terceiro.
Bases reguladoras
Resolución do 19 de xullo de 2022 pola que se convocan os premios á excelencia académica para o estudantado que inicia estudos de mestrado oficial no curso académico 2022/23.
Cuarto.
Contía
A contía total do crédito destinado a estas axudas será de nove mil euros (9.000 €).
Quinto.
Prazo de presentación de solicitudes
Desde o 20 de xullo ata o 30 de setembro de 2022.
Vigo, 19 de xullo de 2022
EXTRACTO da Resolución do 19 de xullo de 2022 pola que se publican os premios á excelencia académica para o estudantado que inicia estudos de grao no curso académico 2022/23.
Universidade de Vigo — III. Outras disposicións — 03/08/2022

BDNS (Identif.): 639958.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (https://www.infosubvenciones.es/bdnstrans/GE/es/convocatoria).
Primeiro.
Persoas beneficiarias
Alumnado que está matriculado por primeira vez en estudos de grao en centros propios ou en centros adscritos de titularidade pública que imparten titulacións non impartidas en centros propios (Enfermaría en Ourense, Enfermaría en Pontevedra e Enfermaría no Meixoeiro) no curso 2022/23.
Segundo.
Obxecto
Os premios teñen por obxecto incentivar a cultura do mérito e a excelencia, a través do recoñecemento ao estudantado cos mellores resultados académicos nos estudos previos ao seu ingreso na universidade, ou que teñan acadado un relevante éxito nas distintas fases das Olimpíadas Científicas.
Terceiro.
Bases reguladoras
Resolución do 19 de xullo de 2022 pola que se publican os premios á excelencia académica para estudantado que inicia estudos de grao no curso académico 2022/23.
Cuarto.
Contía
A contía total do crédito destinado a estas axudas será de trinta e seis mil euros (36.000 €).
Quinto.
Prazo de presentación de solicitudes
Desde o 20 de xullo ata o 30 de setembro de 2022.
Vigo, 19 de xullo de 2022
RESOLUCIÓN do 18 de xullo de 2022 pola que se notifican as resolucións do presidente do Fondo Español de Garantía Agraria (FEGA) relativas ás asignacións e denegacións complementarias de dereitos de pagamento básico da reserva nacional das campañas 2019 e 2021.
Fondo Galego de Garantía Agraria — III. Outras disposicións — 03/08/2022

Para os efectos de establecer en Galicia o procedemento de solicitude para a asignación de dereitos de pagamento básico procedentes da reserva nacional da campaña 2021, no marco establecido polo Real decreto 1076/2014, do 19 de decembro, sobre asignación de dereitos do réxime de pagamento básico da política agraria común, publicouse a Orde da Consellería do Medio Rural, do 15 de xaneiro de 2021, pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao Sistema integrado de xestión e control.
O Fondo Galego de Garantía Agraria (Fogga), con base no disposto nos artigos 23 a 27 do Real decreto 1076/2014, tramitou e informou sobre as solicitudes de acceso á reserva nacional, e deu traslado dos expedientes á persoa titular da presidencia do Fondo Español de Garantía Agraria (FEGA) para a súa resolución.
De acordo co disposto no artigo 27.1 de devandito Real decreto 1076/2014, a persoa titular da presidencia do FEGA comunicou ao Fogga para a súa notificación ás persoas solicitantes a resolución sobre a asignación de solicitudes de dereitos de pagamento básico da reserva nacional.
Así mesmo, tras a análise das diferentes casuísticas na asignación de dereitos non resoltas ata a data, notifícanse as resolucións de asignación de dereitos da reserva nacional pendentes da campaña regulada na Orde da Consellería do Medio Rural, do 22 de xaneiro de 2019, pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao Sistema integrado de xestión e control.
Conforme co anterior, esta dirección
Primeiro. Facer pública e notificar na páxina web do Fogga (https://fogga.xunta.gal/gl/pac/consultas_pac/dereitos_de_pagamento_basico), a resolución da persoa titular da presidencia do FEGA, de asignación e denegación complementaria de dereitos de pagamento básico da reserva nacional da campaña 2021 e a notificación das resolucións de asignación pendentes da campaña 2019.
Segundo. Contra a resolución da persoa titular da presidencia do FEGA, as persoas interesadas poderán interpoñer recurso de alzada ante a persoa titular do Ministerio de Agricultura, Pesca e Alimentación, no prazo dun mes contado desde o día seguinte á publicación desta notificación no
Diario Oficial de Galicia
.
Santiago de Compostela, 18 de xullo de 2022
EXTRACTO da Orde do 29 de xullo de 2022 pola que se amplía a dotación orzamentaria da Orde do 10 de maio de 2022 pola que se establece o réxime de axudas á apicultura e se convocan para o ano 2022.
Consellería do Medio Rural — III. Outras disposicións — 01/08/2022

BDNS (Identif.): 626673.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro:
1. A dotación orzamentaria prevista para as axudas á apicultura convocadas para o ano 2022, de acordo coa Orde do 10 de maio de 2022 (DOG núm. 97, do 20 de maio), increméntase no importe de sesenta e nove mil trescentos vinte e catro euros con oitenta céntimos (69.324,80 €) na aplicación orzamentaria 14.04.713E.770.2.
2. En todo caso, a concesión das axudas reguladas na dita orde estará limitada ás dispoñibilidades orzamentarias.
3. A ampliación prevista no artigo único desta orde non afecta o prazo de presentación de solicitudes establecido na Orde do 10 de maio de 2022.
Santiago de Compostela, 29 de xullo de 2022
ORDE do 29 de xullo de 2022 pola que se amplía a dotación orzamentaria da Orde do 10 de maio de 2022 pola que se establece o réxime de axudas á apicultura e se convocan para o ano 2022.
Consellería do Medio Rural — III. Outras disposicións — 01/08/2022

Mediante a Orde do 10 de maio de 2022 (DOG núm. 97, do 20 de maio) convocáronse para o ano 2022 as axudas á apicultura que teñen por obxecto establecer as bases reguladoras das axudas para o fomento daquelas actividades destinadas a mellorar a produción e comercialización dos produtos da apicultura, en réxime de concorrencia competitiva (códigos de procedemento MR506A e MR506B).
O financiamento das axudas, recollido na orde de convocatoria no artigo 17, efectuarase con cargo á aplicación orzamentaria 14.04.713E.770.2 dos orzamentos da Comunidade Autónoma de Galicia, inicialmente por un importe de 1.312.953,00 euros (un millón trescentos doce mil novecentos cincuenta e tres euros). Esta axuda está cofinanciada polo Feaga da UE ata un 50 %, polo Ministerio de Agricultura, Pesca e Alimentación ata un 25 %, e a porcentaxe restante pola Xunta de Galicia.
A orde prevé, no punto 3 do seu artigo 17, a posibilidade de incrementar a dotación orzamentaria previamente á resolución do expediente se existe unha xeración, ampliación ou incorporación de crédito con fondos adicionais. De acordo con isto, procede ampliar as axudas á apicultura por un importe de sesenta e nove mil trescentos vinte e catro euros con oitenta céntimos (69.324,80 €). A suma total da dotación orzamentaria da convocatoria, resultante despois da ampliación, é dun millón trescentos oitenta e dous mil douscentos setenta e sete euros con oitenta céntimos (1.382.277,80 €).
Na súa virtude, de conformidade co disposto no artigo 30.1.3 do Estatuto de autonomía de Galicia e no uso das facultades que me confiren o artigo 14 da Lei 9/2007, do 13 de xuño, de subvencións de Galicia, e a Lei 1/1983, do 22 de febreiro, de normas reguladoras da Xunta e da súa Presidencia,
Artigo único
1. A dotación orzamentaria prevista para as axudas á apicultura convocadas para o ano 2022, de acordo coa Orde do 10 de maio de 2022 (DOG núm. 97, do 20 de maio), increméntase no importe de sesenta e nove mil trescentos vinte e catro euros con oitenta céntimos (69.324,80 €) na aplicación orzamentaria 14.04.713E.770.2.
2. En todo caso, a concesión das axudas reguladas na dita orde estará limitada ás dispoñibilidades orzamentarias.
3. A ampliación prevista no artigo único desta orde non afecta o prazo de presentación de solicitudes establecido na Orde do 10 de maio de 2022.
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 29 de xullo de 2022
EXTRACTO da Orde do 18 de xullo de 2022 pola que se establecen as bases reguladoras e a convocatoria, para o ano 2022, para a concesión de axudas, en réxime de concorrencia competitiva, ás organizacións de produtores pesqueiros do sector dos produtos da pesca e da acuicultura no ámbito exclusivo da Comunidade Autónoma de Galicia, para a preparación e aplicación dos plans de produción e comercialización correspondentes a 2021, cofinanciadas co Fondo Europeo Marítimo e de Pesca (FEMP) (código de procedemento PE155C).
Consellería do Mar — III. Outras disposicións — 01/08/2022

BDNS (Identif.): 641551.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Poderán ser beneficiarias das subvencións as organizacións de produtores pesqueiros do ámbito exclusivo da Comunidade Autónoma de Galicia, inscritas no Rexistro de Organizacións de Produtores Pesqueiros e Asociacións de Organizacións de Produtores establecido no artigo 8 do Real decreto 277/2016, do 24 de xuño.
Segundo.
Finalidade
Esta orde ten por obxecto establecer as bases reguladoras para a concesión, en réxime de concorrencia competitiva, de axudas destinadas á preparación e aplicación dos plans de produción e comercialización das organizacións de produtores pesqueiros do ámbito exclusivo da Comunidade Autónoma de Galicia, segundo se establece na sección IV do capítulo II do Regulamento (UE) núm. 1379/2013 do Parlamento Europeo e do Consello, do 11 de decembro de 2013, no artigo 66 do Regulamento (UE) 508/2014 do Parlamento Europeo e do Consello, do 15 de maio de 2014, e no artigo 15.5 do Real decreto 277/2016, do 24 de xuño.
Por outra banda, tamén é obxecto desta orde a convocatoria, para o ano 2022, das axudas aos plans de produción e comercialización do ano 2021.
Terceiro.
Bases reguladoras
Orde do 18 de xullo de 2022 pola que se establecen as bases reguladoras e a convocatoria, para o ano 2022, para a concesión de axudas, en réxime de concorrencia competitiva, ás organizacións de produtores pesqueiros do sector dos produtos da pesca e da acuicultura no ámbito exclusivo da Comunidade Autónoma de Galicia, para a preparación e aplicación dos plans de produción e comercialización correspondentes a 2021, cofinanciadas co Fondo Europeo Marítimo e de Pesca (FEMP) (código de procedemento PE155C).
Cuarto.
Importe
Para o ano 2022, o importe total máximo das subvencións que se outorgarán será de 2.000.000,00 € e as axudas concederanse con cargo ás aplicacións orzamentarias 2022.15.02.723B.780.1 e 2022.15.02.723B.770.1, código de proxecto 2016 00326, que figuran dotadas no orzamento de gastos da Consellería do Mar para o ano 2022.
Quinto.
Prazo de presentación de solicitudes
Un mes contado a partir do día seguinte ao da publicación desta orde no
Diario Oficial de Galicia
.
No caso de que o último día sexa inhábil, entenderase prorrogado ao primeiro día hábil seguinte.
Santiago de Compostela, 18 de xullo de 2022
CORRECCIÓN DE ERROS. Resolución do 19 de xullo de 2022 pola que se conceden as subvencións convocadas ao abeiro da Orde do 1 de decembro de 2021 (Diario Oficial de Galicia número 238, do 14 de decembro) de axudas a entidades locais de Galicia para o financiamento de actuacións en materia de residuos de competencia municipal, cofinanciadas polo fondo europeo relativo ao Mecanismo de recuperación e resiliencia, con cargo á Unión Europea-NextGenerationEU (código de procedemento MT975J).
Consellería de Medio Ambiente, Territorio e Vivenda — III. Outras disposicións — 03/08/2022

Advertido un erro de transcrición na lista de non beneficiarios do anexo II da dita resolución, publicada no DOG núm. 143, do 28 de xullo de 2022, é preciso realizar a seguinte corrección:
Nas páxinas 41548 e 41549, o «Anexo II non beneficiarios» debe ser o que segue:
DECRETO 134/2022, do 7 de xullo, polo que se modifica a denominación da Escola Técnica Superior de Enxeñeiros de Camiños, Canais e Portos da Universidade da Coruña.
Consellería de Cultura, Educación, Formación Profesional e Universidades — III. Outras disposicións — 02/08/2022

A Constitución española no seu artigo 27.10 consagra o principio da autonomía universitaria, que segundo o artigo 2 da Lei orgánica 6/2001, do 21 de decembro, de universidades, comprende a creación de estruturas específicas que actúen como soporte da investigación e a docencia.
A Lei orgánica 6/2001, do 21 de decembro, de universidades, establece no seu artigo 7 que as universidades públicas estarán integradas por escolas, facultades, institutos universitarios de investigación, escolas de doutorado e por aqueles outros centros ou estruturas necesarios para o desempeño das súas funcións.
De acordo co recollido na Lei 6/2013, do 13 de xuño, do sistema universitario de Galicia, e o Decreto 259/1994, do 29 de xullo, polo que se establece o procedemento para creación e recoñecemento de universidades e centros universitarios, o cambio de denominación da Escola Técnica Superior de Enxeñeiros de Camiños, Canais e Portos debe ser aprobado pola Xunta de Galicia, logo de informe do Consello Galego de Universidades, sendo proposta neste caso polo Consello de Goberno da Universidade da Coruña, co informe favorable do seu Consello Social.
De acordo co establecido no artigo 13.1 do Real decreto 1509/2008, do 18 de setembro, polo que se regula o Rexistro de Universidades, Centros e Títulos (RUCT) e o artigo 18.4 da Lei 6/2013, do 13 de xuño, do sistema universitario de Galicia, unha vez acordada a creación do centro, a Xunta de Galicia dará traslado ao Ministerio de Universidades para os efectos da súa inscrición no RUCT.
En uso das atribucións conferidas pola Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Cultura, Educación, Formación Profesional e Universidades, co informe preceptivo do Consello Galego de Universidades e logo de deliberación do Consello da Xunta na súa reunión do sete de xullo de dous mil vinte e dous,
Artigo 1.
Modificación da denominación da Escola Técnica Superior de Enxeñeiros de Camiños, Canais e Portos da Universidade da Coruña
Autorizar a modificación da denominación da Escola Técnica Superior de Enxeñeiros de Camiños, Canais e Portos da Universidade da Coruña, que pasará a denominarse Escola Técnica Superior de Enxeñaría de Camiños, Canais e Portos.
Artigo 2.
Inscrición no Rexistro de Universidades, Centros e Títulos (RUCT)
Dar traslado ao Ministerio de Universidades para os efectos da súa inscrición no RUCT.
Disposición derradeira primeira.
Desenvolvemento normativo
Autorízase o conselleiro de Cultura, Educación, Formación Profesional e Universidades para que, no ámbito das súas competencias, dite as disposicións necesarias para o desenvolvemento deste decreto.
Disposición derradeira segunda.
Entrada en vigor
Este decreto entrará en vigor o día seguinte ao da súa publicación no
Diario Oficial de Galicia
.
Santiago de Compostela, sete de xullo de dous mil vinte e dous
ORDE do 21 de xullo de 2022 pola que se amplía a dotación orzamentaria da Orde do 27 de decembro de 2021 pola que se establecen as bases reguladoras das axudas ás empresas de inserción laboral (EIL) e ás súas entidades promotoras, e se procede á súa convocatoria para o ano 2022 (códigos de procedemento TR356A e TR356C).
Consellería de Promoción do Emprego e Igualdade — III. Outras disposicións — 02/08/2022

Mediante a Orde do 27 de decembro de 2021 establecéronse as bases reguladoras para a concesión, en réxime de concorrencia non competitiva, do programa de incentivos ás empresas de inserción laboral (EIL) e ás súas entidades promotoras, e procedeuse á súa convocatoria para o ano 2022 (DOG núm. 17, do 26 de xaneiro de 2022).
O artigo 4 da orde establece que se poderá ampliar a contía máxima dos créditos dispoñibles.
O incremento do crédito, conforme o establecido no artigo 30 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro, está condicionado á declaración de dispoñibilidade do crédito como consecuencia dunha xeración, ampliación, ou incorporación de crédito, da existencia de remanentes doutras convocatorias financiadas con cargo ao mesmo crédito ou créditos incluídos no mesmo programa ou en programas do mesmo servizo.
En consecuencia, como existen outras dotacións que poden ser utilizadas para os mesmos fins, procedentes de créditos incorporados do exercicio anterior no mesmo programa e servizo procedentes de fondos finalistas do Estado recibidos do Servizo Público de Emprego Estatal, e coa finalidade de subvencionar todas as solicitudes que presenten as empresas de inserción e as súas entidades promotoras e, deste xeito, atender o máximo número de solicitudes e de persoas destinatarias finais, procede ampliar o crédito destas axudas.
Por todo o exposto, e no exercicio das facultades que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo 1.
Ampliación do crédito
1. Amplíase en 165.000,00 euros o crédito consignado no artigo 63 da convocatoria de axudas ás empresas de inserción laboral e ás súas entidades promotoras para o ano 2022, código de proxecto 2015 00561, aplicación orzamentaria 11.04.324C 470.5 para o Programa I.
2. O orzamento final das axudas previstas na Orde do 27 de decembro de 2021 para o ano 2022, logo da ampliación, é de 1.165.000,00 euros, distribuídos do seguinte xeito:
Artigo 2.
Prazo de solicitudes
Esta modificación non afecta o prazo establecido na referida Orde do 27 de decembro de 2021 para a presentación de solicitudes
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 21 de xullo de 2022
RESOLUCIÓN do 15 de xullo de 2022 pola que se dá publicidade das subvencións concedidas ao abeiro da Resolución do 22 de decembro de 2020 pola que se establecen as bases reguladoras das axudas a agrupacións de produtores para a realización de actividades de información e promoción de produtos agroalimentarios galegos con calidade diferenciada, no marco do Programa de desenvolvemento rural para Galicia 2014-2020, e se convocan para o ano 2021.
Axencia Galega da Calidade Alimentaria — III. Outras disposicións — 08/08/2022

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno,
Dar publicidade ás subvencións concedidas ao abeiro da Resolución do 22 de decembro de 2020 (DOG núm. 15, do 25 de xaneiro de 2021), pola que se establecen as bases reguladoras das axudas a agrupacións de produtores para a realización de actividades de información e promoción de produtos agroalimentarios galegos con calidade diferenciada, no marco do Programa de desenvolvemento rural para Galicia 2014-2020, e se convocan para o ano 2021.
As ditas axudas, que figuran como anexo desta resolución, aprobáronse con cargo á aplicación orzamentaria 14.A2.713D.781.0, proxecto 2016 00194. O crédito orzamentario que se utilizou na convocatoria foi de 3.700.000 euros.
Santiago de Compostela, 15 de xullo de 2022
RESOLUCIÓN do 15 de xullo de 2022 pola que se dá publicidade das subvencións concedidas ao abeiro da Resolución do 26 de febreiro de 2021 pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias, e se convocan para o ano 2021.
Axencia Galega da Calidade Alimentaria — III. Outras disposicións — 08/08/2022

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno,
Dar publicidade ás subvencións concedidas ao abeiro da Resolución do 26 de febreiro de 2021 (DOG núm. 51, do 16 de marzo) pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias, e se convocan para o ano 2021. As ditas axudas, que figuran como anexo desta resolución, aprobáronse con cargo á aplicación orzamentaria 14 A2 713D 7810 (promoción e comercialización agroalimentaria); proxecto 2011 00765; cun crédito orzamentario para o ano 2021 de 369.682,01 euros.
Santiago de Compostela, 15 de xullo de 2022
RESOLUCIÓN do 15 de xullo de 2022 pola que se dá publicidade das subvencións concedidas ao abeiro do Acordo do Consello da Xunta de Galicia, do 8 de abril de 2021, polo que se autoriza a Axencia Galega da Calidade Alimentaria para a concesión de subvencións aos consellos reguladores das denominacións de calidade para gastos de funcionamento para o exercicio 2021.
Axencia Galega da Calidade Alimentaria — III. Outras disposicións — 08/08/2022

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno,
Dar publicidade ás subvencións concedidas ao abeiro do Acordo do Consello da Xunta de Galicia, do 8 de abril de 2021, polo que se autoriza á Axencia Galega da Calidade Alimentaria para a concesión das subvencións que figuran como anexo desta resolución, destinadas aos consellos reguladores das denominacións de calidade para gastos de funcionamento. As ditas axudas foron aprobadas con cargo á aplicación orzamentaria 14 A2 713D 481.1 (gastos de funcionamento dos consellos reguladores); proxecto 2012 00770, cun crédito orzamentario para o ano 2021 de 600.000 euros.
Santiago de Compostela, 15 de xullo de 2022